35. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 92093 της 29/29 Δεκ. 1995 (ΦΕΚ Β΄ 1101) Απονομή-εκχώρηση Ραδιοσυχνοτήτων και καθορισμός Τελών Ειδικής Άδειας ΟΤΕ Α.Ε. Σχετικά με την καταβολή των τελών, που καθορίζονται στο άρθρ. 3 της παρούσης αποφ., βλ. παρ. 3 άρθρ. 1 Νόμ. 2374/29-29 Φεβρ. 1996 (ΦΕΚ Α΄ 32), κατωτ. αριθ. 36. Έχοντας υπόψη: 1.Τις διατάξεις του άρθρου δεύτερου παρ. 8 στοιχ. Α, Γ, Δ και του άρθρου τρίτου παρ. 6 στοιχ. Β, παρ. 8 στοιχ. Α.Δ. του Νομ. 2246/94 «Οργάνωση και Λειτουργία του Τομέα Τηλεπικοινωνιών» (Α΄ 172). 2.Το Π.Δ. 437/95 (Α΄ 250) «περί έκδοσης ειδικής άδειας για την εγκατάσταση, ανάπτυξη, λειτουργία και εκμετάλλευση τηλεπικοινωνιακών δικτύων και την άσκηση άλλων τηλεπικοινωνιακών δραστηριοτήτων από τον Οργανισμό Τηλεπικοινωνιών της Ελλάδος Α.Ε. (ΟΤΕ Α.Ε.) και ειδικότερα τα άρθρ. 12, 14, 22. Σελ. 554,220 Τεύχος 1290-Σελ. 72 3.Τις προτάσεις της ομάδας εργασίας για την ειδική άδεια του ΟΤΕ που διατυπώνονται στο από 17.7.1995 πρακτικό και ειδικότερα: -Το υφιστάμενο καθεστώς τελών σε διάφορες χώρες της Ευρωπαϊκής Ένωσης για Τηλεπικοινωνιακούς Οργανισμούς ελεγχόμενους από τα Κράτη. -Το μέχρι σήμερα ρόλο του ΟΤΕ ΑΕ στην τηλεπικοινωνιακή και οικονομική ανάπτυξη της Χώρας. -Την κατ’ εξουσιοδότηση του Ελληνικού Δημοσίου παροχή από τον ΟΤΕ ΑΕ τηλεπικοινωνιακών υπηρεσιών κατ’ αποκλειστικότητα και τον καθολικό και κοινωνικό χαρακτήρα των υπηρεσιών αυτών. -Το γεγονός ότι το δημόσιο τηλεπικοινωνιακό δίκτυο αποτελεί τμήμα της δικτυακής υποδομής της Χώρας και έχει κατ’ αποκλειστικότητα εκχωρηθεί στον ΟΤΕ ΑΕ. -Το βαθμό κορεσμού των ζωνών ραδιοσυχνοτήτων. -Τη γεωγραφική εμβέλεια των παρεχομένων υπηρεσιών. -Την επιβάρυνση με βάση το χρόνο εμπορικής εκμετάλλευσης της κάθε υπηρεσίας. 4.Το γεγονός ότι από την εφαρμογή αυτής της απόφασης δεν δημιουργούνται δαπάνες σε βάρος του κρατικού προϋπολογισμού αποφασίζουμε: Άρθρ.1.-Απονέμονται-εκχωρούνται στον ΟΤΕ ΑΕ οι ραδιοσυχνότητες που αναφέρονται στον παρακάτω πίνακα. (Ακολουθούν πίνακες) 1006 22.Θ.α.35 Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους Άρθρ.2.-Το εφ’ άπαξ τέλος αδείας για τις τηλεπικοινωνιακές υπηρεσίες τις παρεχόμενες από τον ΟΤΕ ΑΕ σύμφωνα με τις διατάξεις του άρθρ. 14 του Π.Δ. 437/95, (Α΄ 250) ανέρχεται σε 160.000.000 δρχ. Άρθρ.3.-Τα τέλη χρήσης του φάσματος ραδιοσυχνοτήτων καθώς η συμμετοχή στις δαπάνες διαχείρισης, προστασίας και ελέγχου του φάσματος ραδιοσυχνοτήτων που απονέμονται-εκχωρούνται στον ΟΤΕ ΑΕ για την παροχή επίγειων κινητών επικοινωνιών (DCS-1800) καταβάλλονται εξ’ άπαξ και ανέρχεται στο ποσό των 14.289.022.245δρχ. Η χρήση φάσματος ραδιοσυχνοτήτων για την παροχή των υπηρεσιών του παρόντος άρθρου απονέμονταιεκχωρούνται για κάθε περίοδο ίση με την περίοδο ισχύς του Π.Δ. 437/95 (Α΄ 250). Άρθρ.4.-Τα τέλη χρήσης του φάσματος ραδιοσυχνοτήτων καθώς η συμμετοχή στις δαπάνες επιχείρησης, προστασίας και ελέγχου του φάσματος ραδιοσυχνοτήτων που απονέμονται-εκχωρούνται στον ΟΤΕ ΑΕ για την παροχή λοιπών τηλεπικοινωνιακών υπηρεσιών του Π.Δ. 437/95 (Α΄ 250) καταβάλλονται ετησίως και καθορίζονται σε 90.000.000 δρχ. για το 1995, αναπροσαρμοζόμενα ετησίως με το εκάστοτε ισχύοντα Δείκτη Τιμών Καταναλωτού. Άρθρ.5.-Τα ετήσια ανταποδοτικά τέλη που καταβάλλει ο ΟΤΕ ΑΕ καθορίζονται με βάση τα ετήσια ακαθάριστα έσοδα (Ε) σε δισεκατομμύρια ως εξής: Ετήσια Ακαθάριστα Έσοδα (σε δις δρχ) Ετήσια Ανταποδοτικά Τέλη (σε δις δρχ.) Ε<10 0,50% х Ε 10<Ε<20 0,05 + 0,45% х (Ε-10) 20<Ε<50 0,095 + 0,40% х (Ε-20) 50<Ε<100 0,215 + 0,30% х (Ε-50 100<Ε<200 0,365 + 0,20% х (Ε-100) 200<Ε<350 0,565 + 0,10% х (Ε-200) 350<Ε<500 0,715 + 0,05% х (Ε-350) Ε>500 0,790 + 0,025% х (Ε-500) Άρθρ.6.-Τα τέλη της παρούσης απόφασης καταβάλλονται εντός του πρώτου εξαμήνου εκάστου έτους, σύμφωνα με τις διατάξεις του άρθρου δεύτερου παρ. 8 στοιχ. Γ του Νόμ. 2246/94.

[Source: greek_legal_code_raptarchis | Tokens: 3398]